b'\n_START_ARTICLE_\nHabitatge al carrer Ample, 4\n_START_SECTION_\nDescripci\xc3\xb3\n_START_PARAGRAPH_\n\xc3\x89s un casal de planta rectangular. Consta de planta baixa, dos pisos i golfes (afegides posteriorment) i coberta de teula a dues vessants. L\'ornament de les obertures consta d\'uns guardapols bastant senzills d\'inspiraci\xc3\xb3 cl\xc3\xa0ssica. La fa\xc3\xa7ana \xc3\xa9s arrebossada imitant carreus a la planta baixa._NEWLINE_La llinda est\xc3\xa0 feta d\'una sola pe\xc3\xa7a i pertany a una antiga porta, avui parcialment enterrada per l\'actual nivell del carrer Ample, emmarcada per carreus de pedra. La part inferior de la porta ha estat tapiada, transformant-se en finestra. Hi figura la seg\xc3\xbcent inscripci\xc3\xb3: "FRANCESCH SASTRA ME FEU LO ANY 1709"._NEWLINE_A la fa\xc3\xa7ana principal es pot llegir la inscripci\xc3\xb3: "ESTEBAN PUJOL, 1896".'